NARIADENIE KOMISIE (ES) č. 554/2007
z 22. mája 2007,
ktorým sa mení a dopĺňa nariadenie (ES) č. 535/2007, ktorým sa určujú dovozné clá v oblasti obilnín použiteľné od 16. mája 2007
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1),
so zreteľom na nariadenie Komisie (ES) č. 1249/96 z 28. júna 1996 o pravidlách na uplatňovanie (dovozné clá pre sektor obilnín) nariadenia Rady (EHS) č. 1766/92 (2), a najmä na jeho článok 2 ods. 1,
keďže:
(1)
Nariadením Komisie (ES) č. 535/2007 (3) sa stanovili dovozné clá v oblasti obilnín uplatniteľné od 16. mája 2007.
(2)
Keďže sa vypočítaný priemer dovozných ciel odchýlil od stanoveného cla o 5 EUR na tonu, treba uplatniť úpravu dovozných ciel stanovených nariadením (ES) č. 535/2007.
(3)
Nariadenie (ES) č. 535/2007 je preto potrebné zmeniť a doplniť,
PRIJALA TOTO NARIADENIE:
Článok 1
Prílohy I a II k nariadeniu (ES) č. 535/2007 sa nahrádzajú textom v prílohe k tomuto nariadeniu.
Článok 2
Toto nariadenie nadobúda účinnosť 23. mája 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. mája 2007